Lav et referat af nedenstående tekst:

Tekst:
Liselotte Lynge Jensen, spidskandidat hos Dansk Folkeparti, er smittet med covid-19. Hun fik taget en test tirsdag og fik svar torsdag formiddag om, at testen var positiv. -	Jeg blev meget ked af det. Alt i forhold til valget bliver sat i bero, fortæller Liselotte Lynge Jensen, der med det samme ringede til corona-hotlinen for rådgivning. Vælgermøde aflyst Liselotte Lynge Jensen oplyser, at hun har skrevet til alle, hun har været har været sammen med de seneste dage, så de kan blive tjekket. -	Det er så irriterende. Heldigvis er jeg ikke så syg af det, bare forkølet. Liselotte Lynge Jensen skulle torsdag aften have deltaget i et vælgermøde hos CG El i Løgstør. Mødet er nu blevet aflyst, da også hendes modkandidater til kommunalvalget i Vesthimmerland har meldt afbud. Borgmester Per Bach Laursen, spidskandidat for Venstre, er en af dem, der har været tæt på Liselotte Lynge Jensen. Han oplyser, at han også har sat sin valgkamp i bero og har været i kontakt med kolleger fra de andre partier i byrådet, som har valgt at gøre det samme. -	Jeg har ingen symptomer, men tager en test i morgen og igen på søndag, siger Per Bach Laursen. Bustur aflyst lørdag Også viceborgmester Theresa Berg fra SF skriver på sin Facebook-profil, at valgkampens slutspurt har taget lidt af en drejning. - Øv bøv bussemand. En kandidat er testet positiv, og vi alle skal selvfølgelig testes. Vi skal ikke isoleres os. Men vi skal passe ekstra meget på os selv og ikke mindst hinanden, skriver Theresa Berg. Derfor er flere af hendes valgarrangementer også aflyst. - Flere af de sidste debatter er nu aflyst. Det gælder derfor også vores bustur på lørdag. Den havde jeg glædet mig enormt meget til.

Referat:
En af spidskandidaterne til kommunalbestyrelsen fik et positivt testsvar torsdag formiddag og stopper nu sin valgkamp. Byrådskolleger i Vesthimmerland indstiller deres valgkamp indtil videre.